Na osnovu Člana 70. Statuta JP,,Vodovod i kanalizacija“d.o.o., Živinice, Člana 8., Pravilnika o radu broj NO-03-1732-5/19 od 15.11.2019 .godine,Člana 2. Zakona o izmjenama i dopunama Zakona o radu (Sl.novine FBiH broj:89/18), Člana 5. Odluke o potrebi prijema radnika u radni odnos na određeno vrijeme broj: UD-03-1732-5/19 od 15.11.2019.godine, v.d. direktora JP,,Vodovod i kanalizacija“d.o.o., Živinice, raspisuje:

**JAVNI OGLAS**

**Za prijem radnika u radni odnos na određeno vrijeme**

Raspisuje sa Javni oglas za prijem radnika u radni odnos na određeno vrijeme na slijedeća radna mjesta:

1. Vozač teretnog vozila **-3 (tri) izvršioca**
2. Automehaničar **-1 (jedan) izvršilac**
3. Čistač ulica **-1 (jedan) izvršioca**

**Opis poslova za poziciju 1.**

-vrši prevoz komunalnog i drugog otpada na predviđeno mjesto,vrši pranje ulica sa cisternom, vrši čišćenje ulica sa čistilicom, vrši prevoz robe i materijala za treća lica, radi sa vozilom na čišćenju snijega sa ulica i trotoara, te sa ostalih mjesta gdje se ugovori čišćenje snijega, vrši posipanje soli na gore pomenutim mjestima, vrši pranje, podmazivanje, opravku guma i ostale sitne popravke na vozilu, radi na specijalnom vozilu WOMA na crpanju kanalizacije, odgovoran je za vozila kojim upravlja, te za sitan inventar uz vozilo, odgovorno je lice u saobraćaju i za sve prekršaje lično odgovara, odgovoran je za posebno vozilo i pravilno rukovanje istim, odgovoran je za rad posade na posebnom vozilu,radi i druge poslove po potrebi i nalogu rukovodioca službe za higijenu grada i prečišćavanje otpadnih voda

**Opis poslova za poziciju 2.**

-obavlja sve popravke na svim motornim vozilima i građevinskim mašinama bez obzira na veličinu kvara i gdje je kvar nestao, pоdеšаvаnjе, ispitivаnjе, tеstirаnjе i sеrvisirаnjе mоtоrа mоtоrnih vоzilа, zamjena dijelova mоtоrа ili cijеlih mоtоrа, vrši pripremu motornih vozila za tehnički pregled, vrši kontrolu ispravnosti vozila svakodnevno prije njihove upotrebe, odgovara za tehničku ispravnost motornih vozila i građevinskih mašina, te istu potpisuje prije upotrebe, po potrebi obavlja poslove vozača motornih vozila, odgovara za čistoću i ispravnost alata koje koristi pri svom radu, te čistoću i urednost radionice, odgovara za bezbjednost ljudi sa kojima radi, radi i druge poslove po potrebi i nalogu Rukovodioca službe za higijenu grada i prečišćavanje otpadnih voda.

**Opis poslova za poziciju 3.**

-radi na čišćenju ulica, parkova i drugih javnih površina u gradu, vrši pranje javnih površina sa cisternom za pranje, vrši čišćenje snijega sa javnih površina, radi na održavanju zelenila na javnim površinama, radi na pripremi površina za ozeljenjavanje, odgovoran je za osnovna sredstva i alat sa kojim radi, vrši obrezivanje stabala, košenje trave u parkovima, odgovoran je za pridržavanje mjera zaštite na radu, radi i druge poslove po potrebi i nalogu Direktora i Rukovodioca službe za higijenu grada i prečišćavanje otpadnih voda – mašinski inžinjer

|  |  |  |
| --- | --- | --- |
| **Opći i posebni uslovi za poziciju 1:**-Da je državljanin Bosne i Hercegovine,-Da je stariji od 18.godina,-Srednja saobraćajna škola III stepena, KV, Vozač motornih vozila.-Poželjno radno iskustvo.-Dokaz da je zdravstveno sposoban za obavljanje poslova predviđenih za to radno mjesto koji će dostaviti nakon odluke o prijemu u radni odnos a prije potpisivanja ugovora o radu.  | **Opći i posebni uslovi za poziciju 2:**-Da je državljanin Bosne i Hercegovine,-Da je stariji od 18.godina,-VKV/KV -6 mjeseci iskustva u struci -vozačka dozvola C kategorije-Dokaz da je zdravstveno sposoban za obavljanje poslova predviđenih za to radno mjesto koji će dostaviti nakon odluke o prijemu u radni odnos a prije potpisivanja ugovora o radu | **Opći i posebni uslovi za poziciju 3:**-Da je državljanin Bosne i Hercegovine,-Da je stariji od 18.godina,-NK -Poželjno radno iskustvo.-Dokaz da je zdravstveno sposoban za obavljanje poslova predviđenih za to radno mjesto koji će dostaviti nakon odluke o prijemu u radni odnos a prije potpisivanja ugovora o radu.  |

**Uz prijavu na Javni oglas za poziciju 1,2 ili 3. kandidati su dužni priložiti slijedeću dokumentaciju:**

Prijavni obrazac (koj je propisan uredbom o postupku prijema u radni odnos u javnom sektoru Tuzlanskog kanton, Službene novine br.4/19 od 13.04.2019 .godine), **Prijavni obrazac se može preuzeti lično u prostorijama JP,,Vodovod i kanalizacija“d.o.o., Živinice, ili pisemenim zahtjevom kandidata na e-mail: jpvikzivinice.finansije@hotmail.com.**

* Biografija, adresa i kontakt telefon (potpisana),
* Uvjerenje o mjestu prebivališta-CIPS (ne stariji od 3 mjeseca),
* Uvjerenje o državljanstvu (original ili ovjerena kopija),
* Diploma (original ili ovjerena kopija),
* Druga dokumentacija koju smatra potrebnom.

**Napomena;** Kandidati koji ostvaruju pravo po osnovu Zakonom o pravima branitelja i članova njihovih obitelji u koliko se pozivaju na isti obavezni su dostaviti potrebnu dokumentaciju.Izabrani kandidati dužani su prije stupanja u radni odnos, dostaviti potvrdu-uvjerenje, mjerodavne javne zdravstvene ustanove, o psihofizičkoj i radnoj sposobnosti.

**Javni oglas ostaje otvoren 8 dana od dana objavljivanja u dnevnim novinama.**

Prijavu sa traženom dokumentacijom dostaviti lično ili preporučenom poštom na adresu: JP,,Vodovod i kanalizacija“d.o.o., Živinice, ul.Strašanj b.b., 75270 Živinice, sa naznakom: Prijava na Javni oglas za prijem u radni odnos na određeno vrijeme-**NE OTVARAJ, sa naznakom za poziciju 1, 2 ili poziciju 3. Nepotpune i neblagovremene prijave neće biti razmatrane.**

V.D. Direktor JP,,Vodovod i kanalizacija“d.o.o., Živinice zadržava pravo odustajanja od Javnog oglasa u bilo kojoj fazi oglasa.

 Dostavljeno; V.D. Direktor

 -Služba za zapošljavanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Dnevne novine, Sulejman Salihović dipl.inž.maš.

- Komisija za provođenje procedure po Javnom oglas

- a/a Broj: 8-1805-2/19

 Datum: 03.12.2019 .godine